Dillo tša Jeremia 2 | Beibele Inthaneteng | Phetolelo ya Lefase le Lefsa
Dillo tša Jeremia 2:1-22
א [ʼAʹleph] 2 Bonang kamoo Jehofa bogaleng bja gagwe a apešago morwedi wa Tsione ka leru le leso!+O lahletše botse bja Isiraele+ fase lefaseng bo etšwa legodimong.+Le gona ga se a gopola bogato bja dinao+ tša gagwe mohlang wa bogale bja gagwe. ב [Behth] 2 Jehofa o phušotše mafelo le ge e le afe a bodulo a Jakobo gomme ga se a a šokela.+Bogaleng bja gagwe o rutlolotše dibo+ tša morwedi wa Juda.O di wišeditše fase+ gomme a goboša mmušo+ le dikgošana tša morwedi wa Juda.+ ג [Giʹmel] 3 Ka kgalefo ya gagwe o robile lenaka le lengwe le le lengwe la Isiraele.+Ga se a re thuša ge lenaba le re hlasela;+Bogale bja gagwe bja tukela Jakobo go etša mollo.+ ד [Daʹleth] 4 O ngangile bora bja gagwe bjalo ka lenaba.+ Seatla sa gagwe sa le letona+ se ikemišetše go lwa go etša lenaba,+Gomme o duletše go bolaya bohle bao ba kgahlago mahlo.+O tšholletše pefelo ya gagwe tenteng+ ya morwedi wa Tsione, bjalo ka mollo.+ ה [Heʼ] 5 Jehofa o etša lenaba.+ O meditše Isiraele.+O phušotše dintlo ka moka tša dibo tša Tsione;+ Modimo o sentše dibo tša gagwe.+O atišitše manyami le dillo go morwedi wa Juda.+ ו [Waw] 6 O senya o šoro mošaša+ wa yona go etša wola wo o lego serapeng.+ O fedišitše monyanya wa yona.Jehofa o dirile gore Tsione go lebalwe monyanya+ le sabatha,Ge a galefile o šoro ga a hlomphe kgoši le moperisita.+ ז [Zaʹyin] 7 Jehofa o lahlile aletare ya gagwe.+ O nyaditše sekgethwa sa gagwe.+O gafetše merako ya dintlo tša dibo tša Tsione diatleng tša manaba.+Ona a hlabošitše lentšu la ona ntlong ya Jehofa, go etša letšatšing la monyanya.+ ח [Chehth] 8 Jehofa o naganne go senya morako+ wa morwedi wa Tsione.O otlolotše lenti la go ela.+ Ga se a gomiša seatla sa gagwe go senya.+O phušola morako wa tšhireletšo le leboto.+ Ka moka ga tšona di wele. ט [Tehth] 9 Dikgoro tša Tsione+ di sobeletše fase lefaseng. Modimo o sentše le go pšhatlaganya mapheko a yona.Kgoši ya yona le dikgošana di gare ga ditšhaba.+ Ga go na molao.+Baporofeta ba yona le bona ga se ba hwetša pono e tšwago go Jehofa.+ י [Yohdh] 10 Banna ba bagolo ba morwedi wa Tsione ba dutše fase, moo ba ikhomoletšego gona.+Ba itšhetše lerole dihlogong tša bona.+ Ba apere mekotla.+Dikgarebe tša Jerusalema di inamišeditše dihlogo tša tšona fase.+ כ [Kaph] 11 Mahlo a ka a lapišitšwe ke go tšwa megokgo.+ Mala a ka a huduegile.+Sebete sa ka se wetše fase+ ka baka la go wa ga morwedi wa setšhaba sa ka,+Le ka baka la go idibala ga ngwana le ga yo a amušwago marekišetšong a motse.+ ל [Laʹmedh] 12 Ba duletše go re go bommago bona: “Mabele le beine di kae?”+Ka ge ba idibala go etša motho yo a bolailwego ka sehlogo marekišetšong a motse,Le ka ge ba hwela dihubeng tša bommago bona. מ [Mem] 13 Nka go nea eng e le bohlatse? Nka go swantšha le eng, wena morwedi wa Jerusalema?+Nka go lekanya le eng gore ke go homotše, wena kgarebe yeo e lego morwedi wa Tsione?+Ka gobane go wa+ ga gago ke mo gogolo go etša lewatle. Ke mang yo a ka go fodišago?+ נ [Nun] 14 Baporofeta ba gago ba go boditše dipono tše di hlokago mohola le tše di sa kgotsofatšego,+Gomme ga se ba bipolla molato wa gago e le gore ba go thibele gore o se ke wa išwa bothopša,+Eupša ba duletše go go botša dipono tše di hlokago mohola le dipolelo tše di timetšago.+ ס [Saʹmekh] 15 Ka moka bao ba fetago ka tsela ba go opela diatla.+Ba leditše molodi ka go kgotsa,+ ba šišinyetša morwedi wa Jerusalema dihlogo tša bona,+ ba re:“Na wo ke motse wo ba bego ba bolela ka wona ba re: ‘O botse kudu, o hlalalelwa ke lefase ka moka’?”+ פ [Peʼ] 16 Manaba a gago ka moka a go ahlamišeditše melomo.+A go leleditše molodi ka go kgotsa gomme a lomantšha meno a ona.+ A re: “Re tla mo metša.+Ruri le ke letšatši leo re bego re le holofetše.+ Le re fihletše! Re le bone!”+ ע [ʽAʹyin] 17 Jehofa o dirile seo a bego a se naganne.+ O phethile lentšu la gagwe,+E lego seo a bego a se laetše go tloga mehleng ya kgalekgale.+ O phušotše gomme a se ke a šokela.+O dirile gore lenaba le thabe ka wena.+ O phagamišitše lenaka* la manaba a gago.+ צ [Tsa·dhehʹ] 18 Dipelo tša bona di llela Jehofa,+ wena morako wa morwedi wa Tsione.+Ediša megokgo go etša lefula ge le ela mosegare le bošego.+O se ke wa ikhwiša bogatšu. Mahlo a gago a se ke a lesa go lla. ק [Qohph] 19 Tsoga gomme o lle bošego ge go thoma ditlhapetšo tša mesong.+Tšhollela tša pelo+ ya gago pele ga sefahlego+ sa Jehofa go etša meetse.Mo emišetše diatla tša gago+ ka lebaka la moya wa bana ba gago,Bao ba idibalago ka baka la tlala mekgotheng.+ ר [Rehsh] 20 Wena Jehofa, bona gomme o lebelele+ yo o mo otlilego o šoro ka mokgwa wo.Na basadi ba tla dulela go ja dienywa tša bona, e lego bana ba bona bao ba belegwego ba phetše gabotse,+Goba na moperisita le moporofeta ba tla bolaelwa sekgethweng sa Jehofa?+ ש [Shin] 21 Mošemane le mokgalabje+ ba rapaletše fase mekgotheng.+Dikgarebe tša ka le masogana a ka ba bolailwe ka tšhoša.+O ba bolaile letšatšing la bogale bja gago.+ O ba hlabile;+ ga se wa ba šokela.+ ת [Taw] 22 Go etša letšatšing la monyanya,+ o ile wa rapa badudi ba metse ya ka moo go dulago badiiledi.Letšatšing la bogale bja Jehofa ga se gwa ba le mophonyokgi goba mophologi;+Bao ke ba belegego ba phetše gabotse e bile ke ba godišitše, lenaba la ka le ba fedišitše.+
Dillo tša Jeremia 2